এলিমিনেশন চেম্বার (২০১০)
এলিমিনেশন চেম্বার একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি এলিমিনেশন চেম্বার কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ২০১০ সালের ২১শে ফেব্রুয়ারি তারিখে মার্কিন যুক্তরাষ্ট্রের মিসৌরির সেন্ট লুইসের স্কটট্রেড সেন্টারে অনুষ্ঠিত হয়েছে; যা ২০০৭ সালের পর এই মাঠে ডাব্লিউডাব্লিউই-এর প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে ক্রিস জেরিকো ওয়ার্ল্ড হেভিওয়েট চ্যাম্পিয়নশিপের জন্য আয়োজিত এলিমিনেশন চেম্বার ম্যাচে দি আন্ডারটেকার, জন মরিসন, রে মিস্টেরিও, সিএম পাংক ও আর ট্রুথকে পরাজিত করেছে। অন্যান্য শীর্ষস্থানীয় ম্যাচে, জন সিনা ডাব্লিউডাব্লিউই চ্যাম্পিয়নশিপের জন্য আয়োজিত এলিমিনেশন চেম্বার ম্যাচে ট্রিপল এইচ, শেইমাস, কফি কিংস্টন, টেড ডিবিয়াসি ও রেন্ডি অরটনকে এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে দ্য মিজ মন্টেল ভন্টাভিয়াস পোর্টারকে পিনফলের মাধ্যমে পরাজিত করেছে।